Treballem junts: Educació per a la Sostenibilitat - ACTUALITAT\nBenvinguts al món de les ESCOLES VERDES!\nL'assessoria de les comarques de Tarragona i Terres de l'Ebre us donem la benvinguda a l'espai web del Programa Escoles Verdes del nostre territori.\nEsperem que trobeu informació interessant i, si encara no ho sou, us animem a ser Escola Verda i a fer Xarxa amb tots nosaltres!\nActualment ja som 680 centres adherits al programa Escoles Verdes a tot Catalunya!\nLes comarques de Tarragona i Terres de l'Ebre us donem la benvinguda al programa Escoles Verdes de la Generalitat de Catalunya i us convidem a formar part de la Xarxa d'Escoles per a la Sostenibilitat de Catalunya (XESC).\nEsperem que trobeu informació interessant i us animeu a ser Escola Verda i a fer Xarxa amb tots nosaltres!\nA continuació podeu trobar informació dels projectes que hi ha en marxa per aquest curs 2020-2021:\nProposta per al dia del Medi Ambient (5 de Juny)\nCom cada any, com el programa Escoles Verdes forma part de la xarxa estatal d’ESenRED, us compartim la proposta conjunta per celebrar el dia Mundial del Medi Ambient, el dia 5 de juny de 2021.\nEnguany la proposta s'ha inspirat en les conclusions de la V Assemblea de les Nacions Unides per al medi ambient, celebrada el passat febrer. En aquesta trobada es va posar de manifest la necessitat de millorar la nostra relació amb la natura. Per aquest motiu, i sota el lema “La restauració dels ecosistemes i la urgència per fer les paus amb la natura” reivindiquem l'assoliment dels ODS!\nPer aquest motiu, animem a les Escoles Verdes a participar compartint una acció lligada a un ODS que hagin fet o es comprometin a fer cercant aliances. Teniu una plantilla model per descarregar aquí.\nLa data límit per enviar-nos la vostra proposta és el 28 de maig!\nAmb totes les diapositives que rebem s'elaborarà un vídeo conjunt com a XESC que compartirem amb la resta de centres d’ESenRED i que difondrem per xarxes socials el dia 5 de juny.\nConferències temàtiques "Tinguem Cura del planeta"\nCom a pas previ a la CONFINT catalana, enguany hem gaudit d'unes conferències virtuals temàtiques. Uns espais d’intercanvi entre aquells centres que estan abordant una problemàtica ambiental local similar.\nAixí del 9 al 16 d’abril, els 24 centres de Catalunya que hi participen, s’han trobat en grups de 3 a 5 centres per tal que l’alumnat es conegui i comparteixi els problemes ambientals locals que volen abordar, el canvi que volen aconseguir i les accions que es proposen.\nL’objectiu de tot plegat, coneixe’ns, compartir les propostes d’acció de alumnat i millorar a partir de les experiències i aportacions de tots els participants.\nSi voleu conèixer els projectes dels participants consulteu el Padlet comú de la CONFINT!\nGuanya porta entrepans per a tota la teva escola\nL'empresa Roll’eat convoca el concurs “Dissenya el teu Boc’n’Roll” per a commemorar el Dia Mundial del Medi ambient. A través d’aquest concurs busquen eliminar el paper alumini de les escoles -fomentant un consum més sostenible des d’edats primerenques-, així com promoure el treball en equip i la creativitat.\nPer a participar en el concurs, cada escola haurà de presentar un únic disseny de porta-entrepans realitzat per un o diversos alumnes de 3r i/o 4t de Primària d’aquest Centre.\nTeniu temps per participar fins al 21 de maig!\nMés informació: https://rolleat.com/ca/landing-concurs/\nAquesta setmana es dur a terme el VI Simposio de Docentes de ESenRED (Escuelas hacia la Sostenibilidad en Red). ESenRED és la xarxa estatal de xarxes de centres educatius sostenibles no universitaris promogudes per iniciativa d'administracions públiques (comunitats autònomes, ajuntaments, diputacions ...). Les Escoles Verdes en formem part i estem molt implicades en la participació a aquesta trobada.\nEl Simposi es celebrarà aquest any en format virutal els dies 2, 3, 4 i 5 de desembre, i porta el lema"Ahora, Educación Ecososial". A part de les sessions virtuals que podeu consultar al programa, la web del simposi ofereix una zona expositiva de les iniciatives de les 14 xarxes que formen part d'ESenRED, on podeu trobar experiències de treball d'educació ecosocial fets pels centres educatius de cada xarxa.\nUs convidem a explorar totes aquestes iniciatives i a participar de les interessants activitats en directe que tindran lloc dimecres, dijous i divendres a la tarda.\nConvocatòria del Premi Escoles Verdes 2020\nEnguany ha sigut un curs per no oblidar, mobilitzacions arreu per l'emergència climàtica com els Fridays for Future de Valls, el temporal Gloria al gener, i el COVID-19 al març. Tot hi així les escoles verdes hem fet molta feina i ens hem anat adaptant als nous reptes.\nPer reconèixer aquesta feina, com cada any, s’ha publicat la convocatòria del Premi escoles verdes 2020. Trobareu tota la informació a la web del departament de Territori i Sostenibilitat.\n• Categoria 1: en reconeixement a una trajectòria continuada en l’ambientalització integral del centre i en la millora de l’entorn. Dotat amb un import econòmic de 3.000 euros\n• Categoria 2: en reconeixement a una actuació singular, dins o fora del centre educatiu, que reculli el màxim de contextos d’acció que promou el Programa Escoles Verdes. Dotat amb un import econòmic de 1.500 euros\n• Categoria 3: En reconeixement a un treball en xarxa, realitzat conjuntament amb altres agents del territori (altres centres educatius o institucions o entitats), per a la millora ambiental dels centres que participen en el projecte i del seu entorn. Dotat amb un import econòmic de 1.500 euros\nEl termini per presentar les candidatures finalitza el 23 d’octubre. Recordeu que les candidatures s’han de presentar a proposta de tercers (és a dir, associacions, institucions, l’ajuntament, l’AMPA, una persona particular... ).\nLa Crisi del Covid-19 i l'educació per la sostenibilitat\nLa Xarxa d'Escoles per la Sostenibilitat de Catalunya (XESC) ha expressat la seva posició en la crisi de la COVID-19 transmetent el seu condol a les persones que han estat afectades i agraint la tasca dels col·lectius que han dedicat el seu esforç a pal·liar-ne els efectes.\nA més, han volgut deixar per escrit en un manifest el per què l’educació ambiental és una eina essencial de resposta a la crisi, els efectes del confinament sobre el medi ambient i els reptes que se’ns presenten per a la transformació.\nRecomanem la lectura d'aquest manifest que podeu trobar a la seva web tant en català com en castellà:\nTambé podeu accedir directament al manifest aquí.\nLes Escoles Verdes ens retrobem de manera virtual\nAquest mes de maig, les Escoles Verdes hem fet un seguit de trobades virtuals territorials per tal de retrobar-nos i compartir les inquietuds dels centres que han sorgit durant el confinament i la crisi sanitària actual.\nTambé hem aprofitat per compartir idees i recursos que es poden treballar en la situació de confinament.\nSi voleu veure exemples del que han estat fent les escoles durant aquest període no us perdeu el Butlletí de les Escoles Verdes dels mesos d'Abril i Maig.\nSessions de Formació per al PROJECTE PLÀSTIC\nEl proper dijous 2 de maig Torredembarra i Cambrils acolliran dues formacions temàtiques específiques sobre el projecte Plàstic 0. Les sessions, de tres hores cadascuna, estan previstes de 10h a 13h a l'edifici de Cal Bofill de Torredembarra (Passeig de Colom, 48) i a la tarda, de 16h a 19h, a l'Ateneu Juvenil de Cambrils (Av. Horta de Santa Maria, 14)\nL'objectiu d'aquestes sessions és donar a conèixer el projecte a mestres i professors i alhora facilitar-los les eines per a que ells mateixos el puguin desenvolupar als seus centres educatius de forma autònoma. Per això durant les sessions s'explicarà el mètode científic per a la recollida i validació de les dades sobre la presència i detecció de plàstics a la sorra de la platja, que després s'hauran de penjar al portal web de ciència ciutadana integrat a la plataforma "Observadors del Mar"\nAmb aquestes dades, els científics del CEAB (centre de recursos avançats de Blanes) com a centre adscrit al CSIC (Centre Superior d'Investigacions Científiques) fan un seguiment de la presència, abundància i variabilitat de microplàstics i mesolplàstics a les platges de Catalunya i les illes Baleras, problemàtica de la que actualment no hi ha prou informació.\nPer més informació podeu consultar els següents enllaços:\nObservadors del Mar - Portal de ciència ciutadana\nRepte científic - Projecte Plàstic 0\nCentre d'Estudis Avançats de Blanes - CSIC\nVídeo sobre la problemàtica de plàstics al mar\nCOM CONTAGIAR L'EDUCACIÓ PER LA SOSTENIBILITAT A LA COMUNITAT EDUCATIVA. Xerrada de Toni Aragon\nEl proper dimarts 30 d'abril a les 17:30, tindrem a l'Escola Isabel Besora de Reus una xerrada en Toni Aragon Rebollo, convidat per l'Escola Isabel Besora. És una gran oportunitat de sentir-lo i poder-hi intercanviar impressions relacionades amb la dinamització del Programa Escoles Verdes al vostre centre.\nRealitzarà la xerrada:\n"PER QUÈ TREBALLAR LA SOSTENIBILITAT DES DELS CENTRES EDUCATIUS I COM CONTAGIAR A LA COMUNITAT EDUCATIVA. UNA PERSPECTIVA NEUROCIENTÍFICA I ÈTICA"\nToni Aragón, educador, llicenciat en Biologia i graduat en Filosofia, és coordinador del PRAE (Propuestas Ambientales Educativas) de la Junta de Castilla y León. Una frase que resumeix el seu treball és:\n“No basta con preguntarse qué planeta dejaremos a nuestros hijos, sino qué hijos dejaremos a nuestro planeta” de Pierre Rabhi.\nI altres idees que podrem sentir desenvolupades a la xerrada són:\nDes de la comissió verda o com educadors intentem provocar un canvi de valors en els nostres alumnes i famílies, però de vegades sembla que no connectem amb els altres, i no ho aconseguim. La neurociència i la psicologia de les emocions, llavors, poden ser eines molt útils. A la xerrada parlarem de com funciona el cervell, d'estratègies de comunicació per connectar, i del joc com a eina per al creixement personal.\nLa xerrada és adreçada a mestres i educadors, i també a mares i pares. Serà a 2/4 de 6 a l'Escola Isabel Besora.\nTrobada d'Escoles Verdes d'Educació Especial\nTot a punt per la primera Trobada d'Escoles Verdes d'Educació Especial que es celebrarà el proper divendres 17 de maig al Vendrell.\nLa jornada es farà durant tot un matí (de 9h a 14h) al Centre d'Educació Especial Garbí que molt amablement ha cedit les seves instal·lacions per acollir totes les activitats.\nLa trobada comptarà amb la participació dels diferents Centres d'Educació Especial (CEE) que actualment forment part de la xarxa d'Escoles Verdes i alhora, també hi participaran altres centres (escoles i instituts) on actualment hi ha unitats especialitzades de Suport Intensiu per a l'Escolarització Inclusiva (SIEI), abans conegudes com a USSE.\nEl programa de la jornada s'iniciarà amb una benvinguda institucional per part de representants dels departaments d'Educació i Territori i Sostenibilitat de la Generalitat de Catalunya. A continuació es preveu una ponència marc i una posterior taula rodona on s'exposaran diverses bones pràctiques relacionades amb l'educació per la sostenibilitat. Després d'una petita pausa per esmorzar es reprendrà la jornada amb un mercat d'intercanvi d'experiències, on els diferents centres podran mostrar i exposar les seves accions d'escola verda i com a clausura de la jornada es farà una dinàmica perquè els mestres, docents i educadors participants puguin reflexionar conjuntament sobre els temes tractats durant la jornada.\nA continuació trobareu el programa de la jornada:\nOferta de Tallers del Cosmocaixa\nCom cada any el CosmoCaixa ens fa arribar la promoció dels tallers d’educació infantil, primària i secundària per a les escoles VERDES que el visiten durant el curs 2018-2019.\nVD: Mira com mengen els animals (1r trimestre)\nVisita dinamitzada: Sortir de l’aigua\nTeatre científic: Els petits més grans. Les faules del equilibri\nIntroducció a l’astronomia I\nVD: Base Antàrtica\nTaller: Fenòmens elèctrics\nIntroducció a l’Astronomia II\nIntroducció a l’Astronomia III\nConferències. Matins de recerca\nVD. Història de la matèria (1r trimestre)\nCal fer la reserva a www.educaixa.com.\nEn cas que hi estigueu interessats, contacteu amb nosaltres per rebre el codi de gratuïtat.\nSe celebrarà del 20 al 28 d’octubre del 2018 i està pensada per reunir i incentivar accions sobre l’agricultura i l’alimentació ecològiques als centres educatius.\nCom podeu participar a la Setmana Bio a l’escola?\nÉs molt senzill! Només heu de seguir els 3 passos següents:\n1) Pensar una activitat educativa relacionada amb la producció i/o l’alimentació ecològica que vulgueu impulsar des de la vostra escola.\n2) Entrar a la pagina web de la Setmana Bio a l’escola per conèixer les condicions de participació.\n3) Omplir el formulari d’inscripció i enviar-lo.\nLes inscripcions estaran obertes fins el 30 de setembre 2018.\nA partir d’aquí, la vostra proposta quedarà enregistrada i després de la seva revisió passarà a formar part del programa de la Setmana Bio a l’escola 2018.\nEl programa recollirà totes les actuacions de les escoles en un mapa de Catalunya, amb l’objectiu de donar visibilitat a les diferents actuacions del territori.\nAquestes són algunes de les activitats impulsades per les escoles l’any passat:\nJornades de portes obertes a l’hort escolar ecològic.\nJocs, tallers i racons relacionats amb la producció d’aliments i l’hort escolar ecològic.\nConferències de pagesos o artesans ecològics al centre, per explicar la seva feina a l’alumnat.\nVisites a finques i granges de pagesos o obradors d’artesans alimentaris ecològics.\nEsmorzars o dinars amb productes ecològics.\nPassi d’algun documental sobre producció ecològica i fòrum posterior.\nMostra d'aliments ecològics a l'escola.\nVoleu anar d’excursió a una finca agroecològica?\nDes de la organització de la Setmana Bio a l’escola, us facilitem un llistat de productors i elaboradors de Catalunya amb certificació ecològica que obren les portes de les seves explotacions als centres educatius que estiguin interessats. Només cal que us poseu en contacte directament amb ells per acordar una visita.\nCom heu de fer la difusió?\nPer tal de poder fer difusió dels resultats de les activitats realitzades, us demanem que feu fotos i/o vídeos de les vostres actuacions, i que si us és possible, les publiqueu a les vostres xarxes socials, utilitzant el hashtag #setmanabioescola.\nAixí mateix, podeu seguir totes les activitats de l’esdeveniment a la pàgina d’Instagram @setmanabio.\nPremi Escola, Alimentació i Agricultura Ecològica\nUn any més, s’ha convocat el Premi Escola, Agricultura i Alimentació Ecològica: http://setmanabio.cat/premi-escola/\nAquest premi vol incentivar i reconèixer la realització de línies de treball per part dels centres educatius de Catalunya destinades a promoure el coneixement de l’agricultura i l’alimentació ecològiques i especialment dels seus valors socials, econòmics i ambientals, en concordança amb els Objectius de Desenvolupament Sostenible (ODS).\nD’acord amb la novetat introduïda en l’última edició del Premi, poden optar al guardó una amplia varietat de propostes:\nActivitats concretes portades a terme dins del centre escolar ja siguin de recerca científica, artístiques, lingüístiques, etc.\nActivitats festives o commemoratives organitzades pel centre\nActuacions de transformació dels espais escolars: patis, menjadors, aules, etc.\nReconeixement de la tasca d’una persona de la comunitat educativa o entitat en la promoció de l’agricultura i alimentació ecològica al centre\nMaterial en format paper com quaderns de treball, fulletons, revistes, etc.\nMaterial digital com activitats on-line, Apps, vídeos, etc.\nAquestes accions s’han d’haver dut a terme com a mínim durant el curs 2017-2018.\nLa inscripció estarà oberta del 4 de juny al 16 de juliol del 2018 i per tal de participar serà necessari presentar una memòria explicativa de l’experiència, d’acord amb les directius indicades a les Bases del Premi. Es valorarà que les propostes siguin innovadores i transformadores, contribueixin a desenvolupar les competències curriculars, es caracteritzin per la participació, implicació i comunicació de l’alumnat, fomentin el treball cooperatiu, es projectin a la comunitat, estableixin llaços amb el món professional i es trobin en el marc dels ODS.\nLa comunicació del veredicte del jurat als centres tindrà lloc l’1 d’octubre i l’acte de lliurament dels premis es durà a terme el dia 25 d’octubre a l’Institut Montjuic de Barcelona, guardonat amb el 1r Premi Escola, Agricultura i Alimentació Ecològica 2017. Aquest acte es celebrarà en el marc de la Setmana Bio a l’escola, una setmana destinada a la divulgació i el foment de la producció i alimentació ecològiques dins la comunitat educativa.\nIII Conferència Estatal del Projecte “Tinguem cura del planeta” (Logronyo, 16 a 19 de novembre)\nLa Conferència Internacional de Joves Tinguem Cura del Planeta (CONFINT) és un procés global impulsat pel govern brasiler, que convida joves de tot el món a reflexionar i actuar per millorar el planeta. La primera edició de la CONFINT va culminar el juny de 2010 al Brasil on 400 joves, de més de 50 països, es van trobar per debatre temes sobre medi ambient i canvi climàtic. D'aquesta trobada, en va sorgir la Carta Internacional de Responsabilitats dels joves, el full de ruta dels nois i noies compromesos amb construir un món més sostenible.\nRecentment s'ha celebrat la III CONFINT Estatal! La trobada d'ha fet a Logronyo, on han participat 14 alumnes de diferents escoles catalanes, acompanyats de les seves famílies, els facilitadors, els tècnics i els professors que han assistit a la trobada estatal en representació de la Xarxa d’Escoles per a la Sostenibilit at de Catalunya (XESC). A la fotografia podem veure'ls reunits a la seu de la secretaria tècnica de la XESC, a Barcelona, per ultimar detalls i preparar els treballs en comú abans de la trobada.\nA continuació podeu trobar el retorn del que ha estat la Conferència Estatal d'enguany:\nEl Manifest i les Claus per a una vida sostenible a l’escola i el seu entorn (alumnat)\nLes Claus per a una educació sostenible a l’escola (professorat)\nUn recull de fotos\nLlistat de votacions de delegats, per la propera Conferència Europea, prevista al 2018 a Portugal\nBlog d’ESenRED, on trobar més fotos i tots els vídeos de la Conferència


Els pagesos tallant la C-12, a l'altura del Flix, en la protesta per exigir ajuts directes per compensar els danys causats pel temporal Filomena als camps d'oliveres.\nEl sindicat Asaja denuncia la «desídia» del Departament d'Agricultura perquè, diu, encara no ha quantificat els ajuts\nActualitzada 28/02/2021 a les 20:15\nUna setantena de pagesos del Segrià, les Garrigues i de la Ribera d'Ebre han tallat aquest diumenge la C-12 a Flix (Ribera d'Ebre) per exigir al Departament d'Agricultura que atorgui ajuts directes per als productors afectats per la nevada Filomena. El temporal va danyar unes 46.000 hectàrees d'oliveres a les comarques lleidatanes i tarragonines, segons dades del Departament. «És un descrèdit i una desídia que després de més de dos mesos del Filomena encara no s'hagi dit quin percentatge de diners tenen dret a cobrar els afectats», ha denunciat el president d'Asaja Lleida, Pere Roqué.\nAmb tractors, els agricultors han barrat el pas dels vehicles durant una hora i mitja amb talls intermitents d'uns quinze minuts.\nDesprés de gairebé dos mesos des del pas del temporal Filomena, els pagesos reclamen ajuts directes i urgents per compensar els danys en els camps d'oliveres. Roqué ha lamentat que Agricultura encara no hagi quantificat les compensacions i que no hagi modificat el sistema d'assegurances. «No ens val l'excusa que encara no se saben les hectàrees; no volem que ens passi com amb l'incendi – de la Ribera d'Ebre- que vam estar gairebé un any a percebre les ajudes», ha assenyalat.\nEl president d'Asaja Lleida ha reivindicat que els pagesos afectats per la nevada tenen dret a rebre ajuts i, de retruc, saber si podran seguir conreant les explotacions danyades. «Exigim una vegada per totes i com més aviat millor que es posin els diners damunt la taula que li pertoquen als productors», ha insistit Roqué.\nPer la seva banda, l'alcalde de Bovera, Òscar Acero, ha criticat la passivitat del Govern i ha demanat la implicació de tots els alcaldes del territori per ajudar al sector de la pagesia. «Lamento molt la passivitat del Govern, van venir els primers dies a fer-se la fotografia i no han aportat cap mesura», ha completat el batlle.\nTant Acero com Roqué han lamentat que s'hagi anul·lat la darrera taula sectorial per resoldre la línia d'ajuts. «Sembla que no vulguin solucionar el problema, que és bastant greu», ha destacat l'alcalde de Bovera.\nPer tot plegat, si no es resol aquesta problemàtica, els pagesos no descarten noves mobilitzacions i avisen d'un nou tall de carretera a la C-12 pel pròxim diumenge. Les protestes van començar el cap de setmana passat.\nComenta el contingut : Els pagesos tallen la C-12 a Flix per reclamar ajudes directes pels danys del temporal Filomena als camps d'oliveres


Mèdia Escolta\_'ns Blog Més\nFormació mixta amb gralles, saxo, trompeta i trombó. És una formació de fusió entre el grup de grallers i la banda. És una formació amb colors d’instruments diferents, que ofereix més volum i vistositat. Disposem de repertori de festa major i per als tres tombs i acompanyament d’autoritats.\nL’entitat cultural LaMarSonada va néixer l’any 2003 de la inquietud d’un grup de joves d’endinsar-se i conèixer diverses besants de la cultura popular i tradicional catalana. Així doncs, a aixopluc de l’entitat laMarSonada han nascut diverses propostes musicals que ens han ajudat a descobrir i aprendre, dinamitzar i promocionar tradicions:\nGralluts, grallers de Palamós.


Apartment Zuljana 10112b Zuljana Croàcia - Ofertes d'hotels amb els MILLORS DESCOMPTES EN LÍNIA\nZuljana, Zuljana, Croàcia - Excepcional ubicació - Veure al mapa\nAl visitar Zuljana, vosté es sentirà com a casa a Apartment Zuljana 10112b, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Zuljana. Habitació familiar són només algunes de les comoditats que fan que Apartment Zuljana 10112b sigui diferent dels altres hotels de la ciutat.\nGaudiu de les comoditats d'alta gama com ara aire condicionat, balcó/terrassa, aparell de televisió, nevera, plat de dutxa per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Apartment Zuljana 10112b és la vostra destinació si buscau allotjament de qualitat a Zuljana.


Ciutadà moral Archives - Responsablia\nEl nou ciutadà, que sorgeix en la nova era, “l’era de la sostenibilitat”, s’esmenta en aquest bloc com “ciutadà moral” i adquireix un compromís social, sent una de les característiques que el defineix. En els articles anteriors que expliquen i desenvolupen aquest compromís, es menciona que el compromís s’adquireix a partir de les seves preocupacions …\nEl compromís (V): retorn emocional Read More »\nEl compromís (IV): habilitats a desenvolupar\nEl nou ciutadà, que sorgeix en l’era de la sostenibilitat, s’ha proposat des d’aquí mencionar-ho com “ciutadà moral” i implica que adquireix un compromís social. En els articles anteriors s’esmenta que el nou ciutadà adquireix aquell compromís a partir de les seves preocupacions i anhels. Selecciona i tria les vies d’atenció i d’assistència de més …\nEl compromís (IV): habilitats a desenvolupar Read More »\nEl nou ciutadà que sorgeix en l’era de la sostenibilitat, que s’ha proposat anomenar-lo “ciutadà moral“, és una persona compromesa. En els articles anteriors s’ha esmentat que el nou ciutadà és una persona preocupada pel seu entorn, tant social com ambiental. Les seves preocupacions i anhels, constitueixen la base del compromís. D’entre totes elles, …\nEl compromís (III): atenció i assistència Read More »\nEl compromís (II): la seva composició\nEl nou ciutadà que sorgeix en la nova era, l’era de la sostenibilitat, en aquest blog temàtic se li ha anomenat “ciutadà moral“. En l’article anterior es va comentar que la raó de ser del compromís era que el nou ciutadà és un actor social, per la qual es relaciona, interactua i pren decisions que …\nEl compromís (II): la seva composició Read More »\nEl propòsit (VI): el reconeixement\nEl nou ciutadà que sorgeix en la nova era, la era de la sostenibilitat, se li ha titulat amb el nom de “ciutadà moral“. I per a desenvolupar-se com a tal, per a ser respectat i acceptat, i tenir “la llicència social per a operar”, ha de triar i definir un propòsit que el guiarà. …\nEl propòsit (VI): el reconeixement Read More »\nOct 28 2015 28 October, 2015\nEl propòsit (V): la professió\nEn l’era de la sostenibilitat es gesta el nou ciutadà, aquí batejat amb el nom de “ciutadà moral“. Una característica fonamental del nou ciutadà és que té un propòsit que el guia. Recordem quins són els elements que componen el propòsit: la missió, la passió, la vocació, la professió i el reconeixement. En els articles …\nEl propòsit (V): la professió Read More »